শান্ত কেন মাস্তান
শান্ত কেন মাস্তান হচ্ছে ১৯৯৮ সালে মুক্তিপ্রাপ্ত বাংলাদেশী অপরাধধর্মী চলচ্চিত্র। চলচ্চিত্রটি পরিচালনা করেছেন মনতাজুর রহমান আকবর ও আরমান প্রোডাকশনের ব্যানারে প্রযোজনা করেছেন আরমান। এতে মুখ্য ভূমিকায় অভিনয় করেছেন মান্না ও শাহনাজ, এছাড়াও রাজ্জাক, ডলি জহুর ও হুমায়ুন ফরিদী, দিলদার ও মিশা সওদাগর সহ আরও অনেকে। এটি ১৯৯৭ সালে মুক্তিপ্রাপ্ত ভারতীয় হিন্দি চলচ্চিত্র জিদ্দি (১৯৯৭)-এর পুনঃনির্মাণ, যা ১৯৯৮ সালে ধার্মা নামে তামিল ভাষায় পুনঃনির্মিত হয়। চলচ্চিত্রটি ৯০ লাখ টাকা বাজেটে নির্মিত হয়ে প্রায় ৮ কোটি টাকা আয় করে।